রবার্ট ক্লাইভ যিনি ১৭৫৭ সালের এই দিনে পলাশীতে বিজয়ী হয়েছিলেন। তাঁর নিজের ভাষায় বলা হয়, সেদিন নবাব সিরাজুদ্দৌলাকে আটক করে নিয়ে আসার সময় রাস্তার দুইধারে দাড়িয়ে হাজার হাজার জনতা দেখছিলেন তাদের নবাবকে নিয়ে যাওয়া হচ্ছে। তাদের কেউ আফসোস করেছেন শুধু। কিন্তু প্রতিবাদ করে প্রতিরোধে এগিয়ে আসেনি কেউ। প্রতিরোধ স্পৃহা নিয়ে তারা সবাই যদি একটি করে ঢিল ছুড়তেন, তাইলে অল্প কয়েকজন ইংরেজ সৈন্য প্রাণ নিয়ে ফিরে আসা দায় ছিল। অর্থাৎ তিনি বোঝাতে চাইছেন জনপ্রতিরোধ বলতে যা বোঝায় সেটা কিছুই ছিল না! মানুষের চেতনায় ছিল না তাদের স্বাধীনতা হারিয়ে যাচ্ছে অনির্দিষ্ট সময়ের জন্য।